ນັກບິນອະວະກາດ Scott Kelly ສູງຂຶ້ນຕື່ມ 5 ຊັງຕີແມັດ ຂະນະທີ່ ຢູ່ເທິງອະວະກາດ
ນັກບິນອະວະກາດ Scott Kelly ສູງຂຶ້ນຕື່ມ 5 ຊັງຕີແມັດ ໃນການຄົ້ນພົບຂັ້ນຕົ້ນ ຈາກ​ການ​ອາ​ໄສ​ຢູ່ ​ໃນ​ບ່ອນທີ່​ບໍ່ມີ​ແຮງ​ດຶງ​ດູດ​ຂອງ​​ໂລກ ດົນນານເກືອບປີ.
ນັກບິນອະວະກາດ Scott Kelly ທີ່ກັບຄືນມາສູ່ໂລກມະນຸດເຮົາ ໃນວັນທີ 1 ມີນາ ຫຼັງຈາກໄດ້ປະຕິບັດງານ ຢູ່ເທິງສະຖານີອະວະ ກາດນາໆຊາດ ເປັນເວລາເກືອບນຶ່ງປີ ເວລານີ້ຜູ້ກ່ຽວສູງ 5 ຊັງຕີ ແມັດກວ່າທ່ານ Mark Kelly ອ້າຍທີ່ເປັນຝາແຝດກັບລາວ ນັ້ນແມ່ນ ການຄົ້ນພົບໃນຂັ້ນຕົ້ນ ຂອງຜົນກະທົບທີ່ມີຕໍ່ຮ່າງກາຍ ໃນການອາໄສຢູ່ໃນບ່ອນທີ່ບໍ່ມີແຮງດຶງດູດຂອງໂລກຫຼືມີແຮງດຶງ ດູດຂອງໂລກເທົ່າກັບສູນ ສາດສະດາຈານດ້ານຈິດຕະແພດ Brinda Rana ຫົວໜ້າຄະ ນະສືບສວນ ຈາກໂຮງຮຽນການແພດ ຂອງມະຫາວິທະຍາໄລ ຄາລີຟໍເນຍທີ່ນະຄອນແຊນດີອາໂກຊຶ່ງຈະເຂົ້າຮ່ວມໃນການສຶກສາຄົ້ນຄວ້າກ່ຽວກັບສອງ ອ້າຍນ້ອງຝາແຝດ Kelly ກ່າວວ່າ ການສຶກສາຂອງພວກເຮົາ ຈະສະໜອງຂໍ້ມູນທີ່ສຳຄັນ ກ່ຽວກັບວ່າ ສະພາບແວດລ້ອມຂອງອະວະກາດ ມີຜົນກະທົບແນວໃດຕໍ່ຮ່າງກາຍມະນຸດ ຂອງເຮົາໃນລະດັບໂມໂລກຸນ ເພື່ອໃຫ້ທາງອົງການອະວະກາດສະຫະລັດຫຼື NASA ສາ ມາດລະບຸໄດ້ກ່ຽວກັບສິ່ງທີ່ມີຄວາມສ່ຽງແລະມາດຕະການປ້ອງກັນທີ່ເປັນໄປໄດ້ຕໍ່ບັນຫາ ສຸຂະພາບ ໃນການເດີນທາງເປັນເວລາດົນນານຢູ່ໃນອະວະກາດ ເຊັ່ນການເດີນທາງໄປ ປະຕິບັດງານຢູ່ເທິງດາວພະອັງຄານເປັນຕົ້ນ ພວກນັກບິນອະວະກາດ ມັກຈະສູງຂຶ້ນກວ່າເກົ່າຢູ່ເທິງອະວະກາດຍ້ອນວ່າຂໍ້ຢູ່ໃນກະດູກ ສັນຫຼັງຂອງມະນຸດ ໄດ້ຖືກກົດດັນ ຍ້ອນຄວາມດຶງດູດຂອງໂລກ ການປະຕິບັດງານ ຂອງທ່ານ Kelly ສ່ວນນຶ່ງແລ້ວ ແມ່ນເປັນໂອກາດ ໃຫ້ອົງການອະວະ ກາດສະຫະລັດ ໄດ້ສຶກສາເບິ່ງວ່າ ນັກບິນອະວະກາດ ຈະມີປະສົບການແບບໃດໃນການໄປປະຕິບັດງານເທິງດາວພະອັງຄານ ຊຶ່ງອາດຈະໃຊ້ເວລາປະມານນຶ່ງປີນັ້ນ